KLASA: 650-01/22-01/98

URBROJ: 338-01-05-08-23-49

Mjesto i datum: Zagreb, 23.03.2023.

* SVIM ZAINTERESIRANIM

GOSPODARSKIM SUBJEKTIMA

* STRUČNOJ JAVNOSTI

PREDMET: Zapisnik/Izvješće o održanim „tehničkim konzultacijama“ za pripremu postupka zajedničke javne nabave licence za korištenje softverskih proizvoda i usluga

Zajednički naručitelj/središnje tijelo Hrvatski zavod za zdravstveno osiguranje, Margaretska 3, Zagreb temeljem Odluke o obveznoj zajedničkoj provedbi određenog postupka nabave (KLASA: 406-09/21-01/30, URBROJ: 534-05-2/1-21-01 od 05. studenog 2021.) i Odluke o izmjenama i dopunama Odluke o zajedničkoj provedbi određenih postupaka nabave (KLASA: 406-09/21-01/30, URBROJ: 534-05-2/1-22-17 od 15. ožujka 2022.) donesenih od strane ministra zdravstva priprema postupak zajedničke javne nabave velike vrijednosti za licenci za korištenje softverskih proizvoda i usluga.

S ciljem istraživanja tržišta zajednički naručitelj/središnje tijelo Hrvatski zavod za zdravstveno osiguranje, Margaretska 3, Zagreb objavio je javni poziv na sudjelovanje u pripremi postupka zajedničke javne nabave – tehničke konzultacije u sklopu kojih je na dan 01.03.2023. godine održan sastanak sa zainteresiranim gospodarskim subjektima i stručnom javnošću.

Pozivu na „tehničke konzultacije“ odazvali su se sljedeći predstavnici zainteresiranih gospodarskih subjekata:

1. Aleksandar Piljek, FORSCOPE

2. Jakub Šulak, FORSCOPE

3. Miroslav Nikolac, NORT d.o.o.

4. Tomo Sombolac, NORT d.o.o. (online)

Pozivu na „tehničke konzultacije“ odazvali su se sljedeći predstavnici zainteresirane stručne javnosti i predstavnici stručnog povjerenstva:

1. Anita Jašarević, Hrvatski zavod za zdravstveno osiguranje

2. Alan Blašković, Hrvatski zavod za zdravstveno osiguranje

3. Mladen Strbad, Hrvatski zavod za zdravstveno osiguranje

4. Goran Tišljarić, KB Dubrava

5. Gabrijel Jurić, KB Dubrava

6. Zrinka Jezidžić, Hrvatski zavod za zdravstveno osiguranje

7. Ivana Ivančan, Hrvatski zavod za zdravstveno osiguranje

8. Sandi Prodanović, KBC Sestre milosrdnice (online)

9. Melita Fot, KBC Sestre milosrdnice (online)

10. Ana Bočkaj, Specijalna Bolnica za medicinsku rehabilitaciju Stubičke Toplice (online)

11. Bruno Ninčević, Opća bolnica Pula (online)

 Zajednički naručitelj/središnje tijelo Hrvatski zavod za zdravstveno osiguranje zaključno s danom održavanja sastanka 01.03.2023. zaprimio je pisani prijedlog korisnika zajedničke nabave u svezi s objavljenim nacrtom tehničkih specifikacija i troškovnikom i to:

Prijedlog: „Sukladno objavljenim tehničkim specifikacijama, a u svrhu analize tržišta, dostavljamo potrebe koje nisu navedene u specifikacijama postupka Licence za korištenje softverskih proizvoda i usluga te molimo da se iste uvrste:

Prilažem reklamaciju na Poziv za pripremu postupka zajedničke javne nabave - tehničke konzultacije. Naime, nisu stavljenje sljedeće licencije koje je zatražila:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | OBAVEZNE USTANOVE | O kojim licencama se radi (npr. TrendMicro antivirus, Vmware, Veeam i sl.) | Part No. licence | Metrika licenciranja (komad, PVU i sl.) | Količina | Vremensko razdoblje održavanja (mjeseci) | Postojeći datum ugovora | Ugovor sklopljen  s kojim ponuditeljem |  Popis ugovora o isporuci licenci | Stručnjaci (potvrda proizvođača o osposobljenosti ili certifikat) | Certifikati / norme | Dokaz o stečenom pravu na licence  | Cijena | Broj stručnjaka | Partnerski status s proizvođačem | okvirne godišnje potrebe (za 1 godinu) | Jedinična cijena po kojoj korisnik trenutno nabavlja (ako je primjenjivo) |
| 10. | Klinika za dječije bolesti Zagreb "Klaićeva", Klaićeva 16, 10000 Zagreb | TS PLUS- licencija po serveru za pristup serveru preko RDC konekcije | TS Plus Desktop Edition  Unlimited Users | komad | 4 | 36 | 25.12.2021- 25.12.2024 | / | / | / | / | / | / | 22.000,00 kn (PDV uključen) | / | 4 | 5.500,00 kn (PDV uključen) |
|   | Klinika za dječije bolesti Zagreb "Klaićeva",  | VMware vSphere Essentials Kit  | / | komad | 1 | trajno | nemamo ugovor | / | / | / | / | / | / | 4.800,00 kn (PDV uključen) | / | 1 | 4.800,00 kn (PDV uključen) |

Stavljenja je samo jedna licencija, Newton program za diktiranje.

Odgovor:

Određene licence koje su ustanove tražile nisu uvrštene u nabavu zbog kompleksnosti cijelog procesa, nedostavljene dokumentacije od strane ustanova za licence i softwere i zato što zbog male količine iste možete nabaviti putem narudžbenice.

 Zajednički naručitelj/središnje tijelo Hrvatski zavod za zdravstveno osiguranje zaključno s danom održavanja sastanka 01.03.2023. zaprimio je pisani prijedlog korisnika zajedničke nabave u svezi s objavljenim nacrtom tehničkih specifikacija i troškovnikom i to:

Prijedlog: „Sukladno objavljenim tehničkim specifikacijama, a u svrhu analize tržišta, dostavljamo potrebe koje nisu navedene u specifikacijama postupka Licence za korištenje softverskih proizvoda i usluga te molimo da se iste uvrste:

Molim da se ubace sljedeće stavke u tehničku specifikaciju za predmet nabave „Licence za korištenje softverskih proizvoda i usluga“:

* TSprint x 5 dodatnih lic s podrškom
* TSplus x 5 lic dodatnih s podrškom
* TSprint i TSplus jednogodišnja podrška za postojeće licence – x 20 kom
* UpToDate – x 1 lic za neograničeni pristup
* Newton x70 lic
* Visio Proffesional x10 lic
* Project proffesional x10 lic
* Veeam backup – x 1 lic
* licence za sustav nadzora nad administratorima najvišeg rizika (PAM) - Thycotic – 20 lic
* licence za rješenje za prevenciju mrežnih upada (IPS) Trend Micro – x 1 lic
* Licence za vatrozid nove generacije – Fortinet GF-1100E x 2 lic
* Microsoft CAL licene x500

Odgovor:

Navedene stavke su ubačene u tablicu

* UpToDate – x 1 lic za neograničeni pristup
* Newton x70 lic
* Visio Proffesional x10 lic
* Project proffesional x10 lic
* Licence za vatrozid nove generacije – Fortinet GF-1100E x 2 lic

 Zajednički naručitelj/središnje tijelo Hrvatski zavod za zdravstveno osiguranje zaključno s danom održavanja sastanka 01.03.2023. zaprimio je pisani prijedlog korisnika zajedničke nabave u svezi s objavljenim nacrtom tehničkih specifikacija i troškovnikom i to:

Pitanje:

Nakon današnjeg održanog sastanka, imamo pitanje;

Možemo li odustati od sudjelovanja u zajedničkoj nabavi?

Odgovor:

Možete odustati.

Zajednički naručitelj/središnje tijelo Hrvatski zavod za zdravstveno osiguranje je na sastanku odredio da se pisani prijedlozi dostavljaju do 03.03.2023. godine na mail: nabava@hzzo.hr.

Nakon održanog sastanka naručitelj je u dodatnom roku zaključno s 03.03.2023. godine zaprimio pitanja/prijedlog gospodarskog subjekta dana 03.03.2023. godine na mail: nabava@hzzo.hr

1. Pitanje/Prijedlog:

Prije svega zahvaljujemo na ugodnom razgovoru i prilici da iznesemo naše prijedloge na tehničkim konzultacijama u srijedu 01.03.

Nastavno dogovoru u prilogu Vam dostavljamo sljedeće dokumente:

1. Pravna pozadina rabljenog softvera - dokument koji objašnjava pravnu pozadinu rabljenog softvera

2. Rabljeni softver i javne nabave - dokument koji objašnjava sve postupke povezane s javnom nabavom i rabljenim softverom

3. Popis referenci - zdravstveni sektor

4. Forscope - pravno mišljenje - rabljeni softver

5. Što uključiti u tehničku dokumentaciju - naš prijedlog za tržišno nediskriminirajuću javnu nabavu

Također, nastavno dogovoru naš prijedlog za grupiranje predmeta nabave za koji smatramo da bi najefikasnije obuhvatio sve licence i pružio najveću mogućnost tržišog natjecanja je:

1. Softver za sigurnost/antivirus/zaštitu
2. Uredski softver, softver za e-poštu
3. Ostali

Naknadno Vam šaljem još jedan mail s dokumentacijom vezanom uz komparaciju proizvoda te Vas ljubazno molim da ju proslijediti institucijama.

 Odgovor:

Grupirali smo predmet nabave prema prijedlogu.

Naručitelj će definirati predmet nabave sukladno potrebama korisnika, a ponudu mogu dostaviti svi zainteresirani gospodarski subjekti koji udovoljavaju uvjetima iz dokumentacije o nabavi.

2. Pitanje/Prijedlog:

Također nastavno dogovoru u prilogu Vam šaljemo dokumente koje molimo da proslijedite predstavnicima institucija:

1. Office PP ili Office 365 - u ovom dokumentu se objašnjava razlika između navedenih licenci

2. Komparacija proizvoda - Tablica usporedbe cijena i specifikacija licenci Office-a 365 apps for business, E1, E3 i Business premium s licencama Office 2019 i 2021 Pro Plus.

3. IceWarp Leaflet 2023

4. IceWarp Pricing 2023.

u nastavku Vam šaljemo i kratak video o IceWarp licencama: <https://vimeo.com/780354558/d6e409c546>.

Odgovor:

Stručno povjerenstvo će navedeni prijedlog uzeti u razmatranje.

Na sastanku predstavnici zainteresirane stručne javnosti nisu postavili pitanja, odnosno iznijeli prijedloge.

Ovaj se Zapisnik/Izvješće sa svim pitanjima i prijedlozima zaprimljenim u pisanom obliku kao i neposredno na sastanku te odgovorima na iste javno objavljuje na web stranici Ministarstva zdravstva Republike Hrvatske kako bi sve informacije vezane uz pripremu postupka zajedničke nabave na isti način bile dostupne svim zainteresiranim gospodarskim subjektima.

STRUČNO POVJERENSTVO ZA JAVNU NABAVU